open-index/open-wikipedia-markdown huggingface dataset:
Maurice Colaert

**Maurice Colaert**, nado en Bruxelas o 15 de xullo de 1915 e finado en Anderlecht o 1 de febreiro de 2006, foi un avogado e numismático belga que presidiu a Sociedade Real de Numismática de Bélxica entre 1982 e 1988.

## Traxectoria 
Maurice Colaert naceu en 1915 en Bruxelas, fillo do arquitecto que deseñou o Palacio de Xustiza da cidade.

Colaert foi oficial das Forzas Armadas na reserva, e participou na campaña de maio de 1940.

### Dedicación á numismática 
Paralelamente á súa dedicación profesional, Maurice Colaert dedicouse ao estudo da numismática, sinaladamente, a partir da década de 1960. A súa traxectoria como numismático é indisociable da súa vinculación coa Sociedade Real de Numismática de Bélxica (SRNB), na que ingresou como membro correspondente o 18 de marzo de 1962, da man do profesor Paul Naster, e pasou a ser membro de número en 1968. En 1976 foi elixido tesoureiro desta entidade, en 1981 vicepresidente e en 1982 presidente, cargo que ocupou ata 1988. En recoñecemento á súa dedicación á Sociedade,  ese mesmo ano foi nomeado presidente honorario, Do mesmo xeito, exerceu a dirección da revista da entidade, a *Revue de numismatique et sigillographie*, ata 1991, e tamén formou parte do comité organizador do XI Congreso Internacional de Numismática, que tivo lugar en Bruxelas en setembro dese ano.

Colaert foi asesor da Casa da Moeda Real de Bélxica para a reorganización do seu museo entre os anos 1978 e 1979, e posteriormente en diversas ocasións para proxectos de novas emisións monetarias, Esta é unha escolma dalgúns dos seus traballos máis representativos:

### Monografía 
* (2001). *Monnaies obsidionales frappées à Anvers en 1814 au nom de Napoléon et de Louis XVIII*. Cercle d'études numismatiques, Bruxelas.

### Escolma de artigos 
* (1976). "Un trésor de monnaies d’or du XVIe siècle trouvé à Malines". En *Revue Belge de Numismatique et de Sigillographie*. 122. Páxinas 153-165.
* (1977). "La piece belge d'un franc frapée en Grande-Bretagne pendant la prmiere guerre mondiale". En *La vie numismatique*. Nº 4. 110-118.
* (1980). "À propos de la frappe et de la circulation des pièces de cinq francs de Léopold Ier". En *Revue Belge de Numismatique et de Sigillographie*. 126. Páxinas 159-204.
* (1988). "Le dépôt monétaire du voûtement de la Senne à Bruxelles et les premières frappes de la pièce de 5 francs de Léopold II". En *Revue Belge de Numismatique et de Sigillographie*. 134. Páxinas 142-151.
* (1991). "A travers cent cinquante années d’histoire de la Société Royale de Numismatique de Belgique". En *Revue Belge de Numismatique et de Sigillographie*. 137. Páxinas II-XL.

## Notas 
## Véxase tamén 
### Bibliografía 
* Dupont, M. L. (2005). "In Memoriam: Hommage à Maurice Colaert T (15-07-1915/1-02-2006)". En *Flash*. 2-25. Promotie van de medaille. Páxinas 4-5.
* Smolderen, L. (2006). "In Memoriam: Maurice Colaert (1915-2006)". En ''Revue belge d'archéologie et d'historire de l'art*. 75. Páxina 189.
* Van Laere, R. (2006). "Maurice Colaert (1915-2006)". En *Revue belge de numismatique et de sigillographie''. 152. Páxinas 241-244.
Godot

**Godot** ​​é un motor de xogos multiplataforma, libre e de código aberto lanzado baixo a licenza MIT. Foi desenvolvido inicialmente en Buenos Aires polos desenvolvedores de software arxentinos Juan Linietsky e Ariel Manzur para varias empresas de América Latina antes do seu lanzamento público en 2014. O ambiente de desenvolvemento execútase en moitas plataformas, e pode exportar a varias máis. Está deseñado para crear xogos en 2D e 3D dirixidos a PC, móbiles, web e plataformas virtuais, aumentada e de realidade mixta e tamén se pode usar para desenvolver software que non sexa de xogos, incluíndo editores.

## Notas
James Rosenquist

**James Albert Rosenquist**, nado en Grand Forks o 29 de novembro de 1933 e finado en Nova York o 31 de marzo de 2017, foi un pintor estadounidense. Foi un dos pioneiros da arte pop. Coñecida pola xustaposición de imaxes montadas en grandes paneis, unha das súas principais obras é *Time Dust*, de 1992, un gran mural, de 2 metros de alto e 10 de longo.

## Traxectoria e obra 
James Rosenquist creceu como fillo único. Os seus pais, Louis e Ruth Rosenquist, de orixe sueca, trasladáronse de cidade en cidade en busca de traballo, e finalmente instaláronse en Minneapolis. A súa nai, ela mesma pintora, fomentou o interese artístico do fillo. Rosenquist gañou unha bolsa a curto prazo para estudar na Minneapolis School of Art. O pintor estudou máis tarde na Universidade de Minnesota de 1952 a 1954. En 1955, con 21 anos, grazas a unha bolsa, trasladouse a Nova York para estudar na Art Students League. En 1960 trasladouse a Coenties Slip, tamén en Nova York, onde compartiu estudo co artista minimalista Charles Hinman.

Rosenquist traballaría como artista publicitario. Influenciado polo seu oficio, nos grandes formatos, a súa percepción da realidade cambia e serve de inspiración para a creación de cadros monumentais, moi coloridos, auténticos “fragmentos da realidade”.

Moitos dos cadros de Rosenquist están inspirados na publicidade. Durante a retrospectiva organizada pola Fundación Guggenheim en 2004 expuxéronse os collages preparatorios do artista. Estes collages están tomados principalmente de anuncios de tabaco, coches ou bebidas.  

O pintor, que loitaba contra unha enfermidade non revelada, faleceu o 31 de marzo de 2017, aos 83 anos.

## Coleccións públicas 
Rosenquist está representado nalgúns dos principais museos do mundo, incluíndo o Metropolitan Museum of Art de Nova York, o Museum of Modern Art de Nova York, o Museum of Contemporary Art dos Ánxeles, o Centre Georges Pompidou de París, a Tate Modern de Londres e o Moderna Museet de Estocolmo.

## Notes
Linguaxe matemática

A **linguaxe matemática** é unha extensión da lingua natural (por exemplo o galego) que se usa nas matemáticas e na ciencia para expresar resultados ( leis científicas, teoremas, demostracións, deducións lóxicas, etc.) con concisión, precisión e sen ambigüidade.

## Características 
As principais características da linguaxe matemática son as seguintes.

* Uso de palabras comúns cun significado derivado, xeralmente máis específicas e máis precisas. Por exemplo, "ou" significa "un, outro ou ambos os dous", mentres que, na linguaxe común, "ou" normalmente non inclúe a ambos os dous xuntos. Outro exemplo sería unha "recta" que ten cero ancho.
* Uso de palabras comúns cun significado completamente diferente do seu significado común. Por exemplo, un anel matemático non está relacionado con ningún outro significado de "anel". Os números reais e os números imaxinarios son dous tipos de números, ningún é máis real nin máis imaxinario que os outros.
* Uso de neoloxismos. Por exemplo polinomio, homomorfismo.
* Uso de símbolos como palabras ou frases. Por exemplo, A=B e \forall x lense respectivamente como "A igual a B " e 
* Uso de fórmulas como parte das oracións. Por exemplo: "E=mc^2 *representa cuantitativamente a equivalencia masa-enerxía.* "Unha fórmula que non se inclúe nunha frase xeralmente carece de sentido, xa que o significado dos símbolos pode depender do contexto: en  este é o contexto que especifica que  é a enerxía dun corpo físico,  é a súa masa e  é a velocidade da luz.
* Uso da xerga matemática que consiste en frases que se utilizan para explicacións informais ou taquigrafías. Por exemplo, "eliminar" úsase a miúdo en lugar de "substituír por cero", e isto levou ao uso de  *anulador* (na teoría dos aneis) como palabra técnica.

## Comprensión de textos matemáticos 
A consecuencia destas características é que un texto matemático xeralmente non é comprensíbel sen algúns coñecementos previos. Por exemplo, a frase " *un módulo libre é un módulo que ten unha base*" é perfectamente correcta, aínda que parece un disparate gramaticalmente correcto, cando non se coñecen as definicións de *base*, *módulo* e *módulo libre*.

## Notas 
## Véxase tamén 
### Bibliografía 
### Outros artigos 
* Linguaxe formal.
Yolombó

**Yolombó** é un concello de Colombia que se atopa no departamento de Antioquia.

## Demografía 
**Poboación Total**: 25 .230 hab. (2019)
* **Poboación Urbana**: 7 216
* **Poboación Rural**: 16 742
**Alfabetismo**: 84.3% (2005)
* **Zona urbana**: 90.5%
* **Zona rural**: 81.5% 

### Etnografía 
Segundo as cifras presentadas polo DANE do censo 2005, a composición etnográfica do concello é:

* Mestizos e brancos (98,0%)
* Afrocolombianos (1,9%)
* Indíxenas (0,1%)

## Notas
Wheatus

**Wheatus** é un grupo de rock de orixe neoiorquina. Son especialmente coñecidos polo seu sinxelo "Teenage Dirtbag" incluído na película *Loser* do mesmo ano 2000.

## Traxectoria 
Wheatus empezou como un grupo de xente ensaiando e conseguindo apenas  contratos para tocar en festas. Orixinalmente formada por Brendan Brown, o seu irmán Peter Brown e os seus amigos Rich Liegey e Philip. A. Jiménez., a banda sacou o seu primeiro álbum de estudio homónimo no ano 2000. Foi entón cando o cantante Brendan Brown conseguiu tocar no Hard Rock Cafe, transmitido pola MTV, e posteriormente participar noutros programas desta canle, os cales marcaron profundamente a banda.

## Membros actuais 
* Matthew Milligan - baixo, contrabaixo eléctrico (2006-presente)
* William "Will" Tully – batería (2013–presente)
* Karlie Bruce – voz, coros (2008-2011, 2011–presente)
* Gabrielle Aimée Sterbenz – voz, coros (2011–presente)
* Mark Palmer - teclado (2011–presente)

## Antigos membros 
* Peter McCarrick Brown – batería, coros (1995–2006)
* Philip A. Jiménez – percusión, teclados, harmónica, banjo; multinstrumentista (1995-2003)
* Rich Liegey – baixo, coros (1995-2000)
* Mike Joseph McCabe – baixo, coros (2000–2005)
* Elizabeth Grace Brown – voz, coros (2002-2007)
* Kathryn Elizabeth Froggatt – voz, coros (2002-2006)
* Shannon Patrick Harris – teclado (2002–2004)
* Vanessa Jiménez – voz, coros (2003)
* Argenis Tumbaco - voz, coros (2003 Xira)
* Michael Bellar – teclado (2004–2005)
* Nicolas diPierro – baixo (2005–2006)
* Gerard Charles Hoffmann – teclado (2005–2011)
* Kevin Joaquin García – batería (2006-2013)
* Constance Renda – voz, coros (2006)
* Melissa "Missy" Heselton – voz, coros (2006-2007)
* Johanna Cranitch – voz, coros (2007-2011)
* Xeorxia Haege – voz, coros (2007-2008)
* Ken Flagg – teclado (2011)
* Delaney Gibson – voz, coros (2011)
* Dani Elliott – voz, coros (2011)

## Discografía 
* "Wheatus" (2000) #7 UK, #55 AUS
* "Hand Over Your Loved Ones" (2003)
* "Suck Fony" (2005)
* "TooSoonMonsoon" (2005)
* "Pop, Songs & Death: Vol. 1 The Lightning EP" (2009)
* "Pop, Songs & Death: Vol. 2 The Jupiter EP" (2010)

## Véxase tamén 
* Páxina oficial da banda
Pastavy

**Pastavy** (en  e en , ambas formas oficiais; en ; en ) é unha vila da rexión de Viciebsk, centro administrativo do distrito homónimo. A súa poboación en 2024 era de 18.618 habitantes. A cinco quilómetros ao oeste está a Base Aérea de Pastavy.
## Historia 
Pastavy conta con varios edificios históricos, incluíndo casas do século XVIII e unha igrexa do século XIX. En 2009 a vila celebrou o seu 600 aniversario.

Até 1793 a vila foi parte do voivodato de Vilnius do Gran Ducado de Lituania. Entón, como resultado da segunda partición de Polonia, pasou a ser parte do Imperio Ruso, onde foi parte da gobernación de Minsk.

Entre 1921 e 1939, Pastavy foi parte da Segunda República de Polonia; no censo de 1921 o 43,3% da poboación declarábase polaca, o 34,8% xudía, e o 21,7% belarusa. En setembro de 1939 foi ocupada polo exército vermello, e o 14 de novembro incorporada á RSS de Belarús. Entre o 6 de xullo de 1941 e o 5 de xullo de 1944 foi ocupada polo Terceiro Reich, e administrada como parte do distrito xeral da Rutenia Branca do Reichskommissariat Ostland.
Gender Trouble

***Gender Trouble: Feminism and the Subversion of Identity*** (en ) é un libro da filósofa e teórica do xénero postestruturalista Judith Butler, publicado orixinalmente en 1990. Na obra, Butler defende que o xénero é performativo, no sentido de que é creado, mantido ou perpetuado por reiteracións na fala e nas interaccións cos outros.

## Contidos 
*Gender Trouble* critica unha das presuposicións basilares da teoría feminista: que existen unha identidade e un suxeito que requiren representación na política e na linguaxe. Para Butler, "home" e "muller" son categorías marcadas por factores como a clase, a etnia e a sexualidade. Ademais, a suposta universalidade destes termos é paralela á do patriarcado, e suprime a particularidade da opresión en distintos tempos e lugares. Xa que logo, a autora evita as políticas da identidade en favor dun novo feminismo de coalición que ataque as bases da identidade e do xénero. No libro tamén se pon en dúbida a idea de que o sexo e biolóxico namentres o xénero é culturalmente construído. Segundo Butler, trátase dunha falsa distinción que introduce unha separación dentro das reflexións feministas; para ela, os corpos sexuados non poden significarse sen xénero, e a aparente existencia do sexo con anterioridade aos discursos e imposicións culturais non é máis ca un efecto do funcionamento do xénero. É dicir, que tanto o sexo como o xénero son construcións sociais.

## Notas 
## Véxase tamén 
### Bibliografía 
*
Ramón Álvarez

***Ramón Álvarez de la Braña** (Noia 1837 - Valladolid 1906), arqueólogo e escritor galego.
***Ramón Álvarez-Valdés Castañón** (Pola de Siero 1866 - Madrid 1936), avogado e político español, ministro de Xustiza da II República.
***Ramón Álvarez García** (Monforte de Lemos 1870 - ibídem 1903), xornalista galego.
***Ramón Álvarez-Mon Basanta** (Mondoñedo 1880 - ?), avogado e político galego. 
***Ramón Álvarez Pérez** (? - 1882 Santiago de Compostela), mestre, xornalista e escritor galego.
***Ramón Álvarez Palomo** (1913-2003), anarcosindicalista asturiano.
***Ramón Álvarez Sánchez**, ***Molaza*** (Langreu 1917 - 1977), futbolista asturiano que xogou no Deportivo da Coruña.
***Ramón Álvarez Lugín** (1851 Cambados - 1918 Santiago), franciscano, dedicouse á música e colaborou en varias revistas.
***Ramón Álvarez Cid** (? - Ourense 2017), avogado e político galego.
Paco Vidarte

**Francisco Javier Vidarte Fernández**, máis coñecido como **Paco Vidarte**, nado en Sevilla o 1 de marzo de 1970 e finado en Madrid o 29 de xaneiro de 2008, foi un filósofo, escritor e activista polos dereitos LGBT.

## Traxectoria 
Paco Vidarte naceu en Sevilla o 1 de marzo de 1970. Licenciouse en Filosofía (con premio extraordinario de licenciatura) pola Universidade Pontificia Comillas. Posteriormente, cursou estudos de mestrado en Teoría Psicanalítica na Universidade Complutense de Madrid e de doutoramento en Filosofía (con premio extraordinario de doutoramento) pola Universidade Nacional de Educación a Distancia. Presentou a súa tese sobre o filósofo Jacques Derrida o 27 de novembro de 1998.

Dende 2002, Vidarte foi profesor titular do Departamento de Filosofía da UNED. Impartiu cursos e seminarios sobre teoría *queer*, Derrida ou o pensamento francés contemporáneo. Escribiu e traduciu máis de 20 libros e artigos sobre estes temas. Así mesmo, participou en relatorios, congresos e seminarios internacionais.

Por outra banda, Vidarte militou en grupos LGBT como a Radical Gai, e foi unha das figuras pioneiras no campo da teoría *queer* en España. Neste eido, publicou xunto con Ricardo Llamas os volumes *Homografías* (1999) e *Extravíos* (2001), e coeditou con David Córdoba e Javier Sáez o libro *Teoría queer* (2005).

Tras as reformas lexislativas do goberno socialista español, centrou os seus esforzos en transmitir a idea de que a loita do movemento LGBT non remataba coa legalización do matrimonio entre persoas do mesmo sexo. Así, en *Ética marica* (2007), o seu derradeiro libro publicado en vida, desenvolveu unha forte crítica ás políticas asimilacionistas de parte do colectivo LGBT en España, defendendo no seu lugar unha ética da diferenza e radicalmente inclusiva.

Paco Vidarte faleceu en Madrid o 29 de xaneiro de 2008, a causa dun linfoma.

## Publicacións 
### Como autor 
* *Jacques Derrida* (1998), xunto con Cristina de Peretti.
* *Homografías* (1999), xunto con Ricardo Llamas.
* *Extravíos* (2001), xunto con Ricardo Llamas.
* *Derritages: une thèse en déconstruction* (2001)
* *Guerra y filosofía: la concepción de la guerra en el pensamiento filosófico* (2002), xunto con José García Caneiro.
* *Filosofías del siglo XX* (2005), xunto con F. Rampérez.
* *¿Qué es leer? La invención del texto en filosofía* (2006)
* *Ética marica: proclamas libertarias para una militancia LGTBQ* (2007)
* *Por una política a caraperro: placeres textuales para las disidencias sexuales* (2021). Edición póstuma a cargo de Javier Sáez e Fefa Vila.
* *Textos filosóficos* *(1996-2008)* (2022). Edición póstuma a cargo de Javier Sáez.

### Como editor 
* *Marginales: leyendo a Derrida* (2000).
* *Teoría queer* (2005), xunto con David Córdoba y Javier Sáez.

## Notas 
## Véxase tamén 
### Bibliografía 
* 
* 
* 
* 
*
Nemanja Tošić

**Nemanja Tošić** (en ), nado en Belgrado o 23 de xaneiro de 1997, é un futbolista serbio que xoga como defensa no Anorthosis Famagusta de Chipre. Aínda que xoga habitualmente como lateral esquerdo, tamén pode facelo como central.

## Traxectoria 
Formado como futbolista na canteira do Estrela Vermella de Belgrado, en agosto de 2015 saíu cedido ao Rakovica. En xaneiro do ano seguinte, despois de disputar só 11 partidos, fichou polo Sinđelić Beograd da Primeira Liga de Serbia, segunda categoría do fútbol serbio. Asentado rapidamente na titularidade, disputou 44 partidos co club. 

En xaneiro de 2018 fichou polo Mačva Šabac, co que debutou na SuperLiga serbia o 17 de febreiro nunha derrota por 2-0 ante o Čukarički.

Despois de dous anos e medio en Mačva, en xullo de 2020 regresou ao seu Belgrado natal para asinar co Čukarički, tamén da máxima categoría. Titular indiscutible, contribuíu a que o equipo acadase a final da Copa de Serbia en 2023, na que caeron ante o Estrela Vermella. Co equipo branco acumulou máis de 100 partidos e debutou na UEFA Europa League e na UEFA Conference League.

O 24 de xuño de 2024 anunciouse a súa fichaxe polo FC Zürich da Super Liga suíza. Debutou no fútbol helvético o 20 de xullo, saíndo como titular nunha vitoria por 0-2 ante o Yverdon-Sport, pero caeu lesionado aos 25 minutos, tendo que ser substituído. Tras perder varias xornadas, reapareceu en setembro, pero dispuxo de poucos minutos de xogo durante os seguintes meses.   

O 3 de febreiro de 2025, no derradeiro día do mercado invernal, anunciouse a súa cesión ao Deportivo da Coruña, da Segunda División. Debutou co equipo galego na derrota por 0-2 diante do Eldense no Nuevo Pepico Amat, substituíndo no segundo tempo a Rafael Obrador, que sufrira un golpe de calor no final da primeira metade. Con todo, apenas contou con tempo de xogo no equipo de Óscar Gilsanz, disputando só 365 minutos como lateral esquerdo.

Na primeira metade da tempada 2025/26 volveu saír cedido, desta vez ao FK Čukarički do seu Belgrado natal. No conxunto serbio recuperou a titularidade, disputando 10 encontros ata decembro, case todos saíndo dende o once inicial.

## Estatísticas 
## Notas
El Santuario

**El Santuario** é un concello de Colombia que se atopa no departamento de Antioquia.

## Demografía 
**Poboación total**: 37 802 hab. (2023)
* **Poboación urbana**: 26 612
* **Poboación rural**: 11 190

**Alfabetismo**: 89.9% (2005)
* **Zona urbana**: 90.8%
* **Zona rural**: 87.0% 

### Etnografía 
Segundo as cifras presentadas polo DANE do censo 2005, a composición etnográfica do concello é:

* Brancos e mestizos (99,9%)
* Afrocolombianos (0,1%)

## Notas
Ramón Álvarez Lugín

**Ramón Álvarez Lugín**, nado en Cambados o 28 de marzo de 1851 e finado en Santiago de Compostela o 30 de maio de 1918, foi un frade e escritor galego.

## Traxectoria 
Fíxose franciscano en 1868 e foi ordenado sacerdote o 22 de maio de 1875. Trasladouse á misión de Marrocos, onde permaneceu dous anos. Incorporouse en 1878 á provincia regular de Cartaxena. En 1883 marchou a Roma. En 1897 volveu formar parte da provincia de Santiago de Compostela. Estivo destinado no Convento de San Francisco de Louro. Foi musicólogo. Finou en Santiago de Compostela o 30 de maio de 1918.

## Obra 
Colaborou en *La Cruz* de Madrid e *El Eco Franciscano* de Compostela, asinando co pseudónimo **El Oscurantista de Marras**. Como músico deixou algunhas composicións e como investigador creou un índice alfabético dos pais e relixiosos do antigo convento franciscano de Santiago de Compostela.

## Notas 
## Véxase tamén 
### Bibliografía 
* 
* 
* 
* 

### Outros artigos 
* Alejandro Pérez Lugín
### Ligazóns externas 
* Membiela, Lucindo-Javier (15/3/2013). "El primo franciscano de Don Alejandro" lacasadelatroya.com .
Ramón Álvarez Pérez

**Ramón Álvarez Pérez**, finado en Santiago de Compostela o 15 de xuño de 1882, foi un mestre e xornalista galego.

## Traxectoria 
miniatura|*Programa de un curso de nociones de agricultura*, 1878.
Nado en data descoñecida, foi mestre dunha escola primaria en Santiago de Compostela. Publicou *Programa de un curso de nociones de agricultura, precedido de los elementos de Botánica más indispensables, dispuesto con sujeción al aprobado por el Real Consejo de Instrucción pública para la Escuela Normal superior de Santiago* (1878) e dirixiu *El Eco del Magisterio*. Finou en Santiago de Compostela o 15 de xuño de 1882.
## Notas 
## Véxase tamén 
### Bibliografía 
* 
* 
* 
### Outros artigos 
* *El Eco del Magisterio*
* *El Magisterio Gallego*
Fredonia, Antioquia

**Fredonia** é un concello de Colombia que se atopa no departamento de Antioquia.

## Demografía 
**Poboación total**: 24 408 hab. (2018)
***Poboación urbana**: 8 031
***Poboación rural**: 16 377
**Alfabetismo**: 84.1% (2005)
* **Zona urbana**: 88.7%
* **Zona rural**: 81.0% 

### Etnografía 
Segundo as cifras presentadas polo DANE do censo 2005, a composición etnográfica do concello é:

* Mestizos e brancos (99,8&nbsp;%) 
* Afrocolombianos (0,2&nbsp;%)

## Notas
Sistema de ecuacións

En matemáticas, un conxunto de **ecuacións simultáneas**, tamén coñecido como **sistema de ecuacións**, é un conxunto finito de ecuacións para as que se buscan solucións comúns. Un sistema de ecuacións adoita clasificarse do mesmo xeito que as ecuacións simples, a saber:

* Sistema de ecuacións lineares ,
* Sistema de ecuacións non lineares,
* Sistema de ecuacións bilineares,
* Sistema de ecuacións polinómicas,
* Sistema de ecuacións diferenciais, 
* Sistema de ecuacións en diferenzas

## Notas 
## Véxase tamén 
### Outros artigos 
* Modelo de ecuacións simultáneas, un modelo estatístico en forma de ecuacións lineares simultáneas
* Álxebra elemental, para métodos elementais
Ata (matemáticas)

[miniatura| *Arriba:* dado un conxunto de vértices de [Hexágono|hexágonos hai 20 particións que teñen un subconxunto de tres elementos (verde) e tres subconxuntos dun só elemento (sen cor). *Abaixo:* Deles, hai 4 particións ata a rotación e 3 particións ata a rotación e reflexión.]]
Dous obxectos matemáticos  e  chámanse "iguais **ata** unha relación de equivalencia " (abreviado como **ata ** ou **até ** ou **salvo )** se cumpren**:**

* que  e  están relacionados por , é dicir,
* que  se cumpre, é dicir,
* que as clases de equivalencia de  e  en relación a  son iguais.

Esta figura da linguaxe utilízase sobre todo en relación con expresións derivadas da igualdade, como a unicidade ou a contaxe. 

Por exemplo, a afirmación "a factorización en primos dun número enteiro é única **ata** a ordenación" é unha forma concisa de dicir que dúas listas calquera de factores primos dun número enteiro dado son equivalentes con respecto á relación  que relaciona dúas listas se unha pode obterse reordenando (permutando) a outra.

Como outro exemplo, a afirmación "a solución dunha integral indefinida é  **ata** a adición dunha constante" emprega tácitamente a relación de equivalencia  entre funcións, definida por  se a diferenza  é unha función constante, e significa que a solución e a función  son iguais ata esta . 

Na imaxe, "hai 4 particións **ata** a rotación" significa que o conxunto  ten 4 clases de equivalencia en relación a  definidas por  se  pode obterse de  por rotación; un representante de cada clase aparece na parte inferior esquerda da imaxe.

Outros exemplos inclúen **ata isomorfismo**, **ata permutacións** e **ata rotacións**.

## Exemplos 
### Tetris 
miniatura| Pezas de Tetris I, J, L, O, S, T, Z
Considere as sete pezas do Tetris (I, J, L, O, S, T, Z), coñecidas matematicamente como tetrominós. Se consideramos todas as rotacións posíbeis destas pezas, por exemplo, se consideramos que o "I" orientado verticalmente é distinto do "I" orientado horizontalmente, entón descubrimos que hai 19 formas posíbeis distintas que se mostrarán na pantalla. (Estes 19 son os chamados tetrominós "fixos".) Pero se as rotacións non se consideran distintas, de xeito que tratamos "I verticalmente" e "I horizontalmente" de xeito indiferente como "I", daquela só hai sete. Dicimos que "son sete tetrominós  **ata** a rotación". Tamén se podería dicir que "hai cinco tetrominós, ata a rotación e a reflexión", o que explica o feito de que L reflectido dá J, e S reflectido dá Z.

## Notas 
## Véxase tamén 
### Outros artigos 
* Isomorfismo.
Cima de Ribeira

Como topónimo **Cima de Ribeira** pode referirse a:

;En Galiza
***Cima de Ribeira**, parroquia do concello de Xinzo de Limia;
****Cima de Ribeira**, lugar de dita parroquia.

## Véxase tamén
### Outros artigos
Vilapape

O topónimo **Vilapape** pode referirse a:

;En Galiza
***Vilapape**, lugar da parroquia de Vilarmaior, no concello de Vilarmaior;
***A Ribeira de Vilapape**, lugar da parroquia de Vilarello, no concello de Láncara.

## Véxase tamén
### Outros artigos
O Uía

Como topónimo **O Uía** pode referirse a:

;En Galiza
***O Uía**, lugar da parroquia de Esteiro, no concello de Muros;
***A Ribeira do Uía**, lugar da parroquia de Esteiro, no concello de Muros.
Santo André da Ribeira

Como topónimo **Santo André da Ribeira** pode referirse a:

;En Galiza
***Santo André da Ribeira**, parroquia do concello do Páramo;
***Santo André da Ribeira**, lugar da parroquia de San Fiz de Monfero, no concello de Monfero.

## Véxase tamén
### Outros artigos
Oriol Rey

**Oriol Rey Erenas**, nado en Barcelona o 25 de febreiro de 1998, é un futbolista español que xoga como centrocampista defensivo e defensa central no Levante, da Segunda División.

## Traxectoria 
Formado como futbolista na canteira do FC Barcelona dende os dez anos, fichou en 2017 polo equipo xuvenil do Leeds United. Para a tempada 2018/19 foi cedido ao Conquense, da Segunda División B. Debutou o 9 de setembro, xogando os últimos 32 minutos dun empate 1-1 como visitante ante o CF Peralada. Consolidado na titularidade, disputou un total de 34 partidos, pero non puido evitar o descenso do seu equipo.

En xullo de 2019 fichou polo Real Valladolid Promesas. O 16 de xaneiro de 2021 debutou co primeiro equipo na Copa do Rei, nun partido ante a Peña Deportiva, substituíndo a Toni Villa na prórroga. O 29 de xaneiro debutou na Primeira División, entrando no lugar de Míchel nunha derrota por 1-3 contra o Huesca no Estadio José Zorrilla.

Entre 2021 e 2023 xogou no Mirandés, da Segunda División, pasando a continuación ao Levante.

## Notas
Adriana Kaplan Marcusán

**Adriana Kaplan Marcusán**, nada en Buenos Aires en 1956, é unha antropóloga arxentina, experta en saúde sexual e reprodutiva con dedicación especial á prevención das mutilaciones xenitais femininas.

## Biografía 
Adriana Kaplan Marcusán  é profesora de Antropoloxía da Saúde no Departamento de Antropoloxía Social e Cultural da Universidade Autónoma de Barcelona, Directora da Fundación Wassu da Universidade Autónoma de Barcelona e Directora da Cátedra de Transferencia do Coñecemento.

Realiza traballo de campo en Gambia, Senegal e Guinea Bissau desde 1989 sobre saúde sexual e reprodutiva, focalizándose no estudo e a prevención das mutilaciones xenitais femininas (MXF).

Dirixe, como investigadora principal, o Observatorio Transnacional de Investigación Aplicada á Transferencia do Coñecemento para a Prevención da MXF que alberga a Fundación Wassu-UAB, con dúas bases de investigación, unha en España e outra en Gambia, desenvolvendo unha metodoloxía innovadora e sostible, baseada na evidencia e orientada a resultados.
* *Declaración de Brufut* (2009), vídeo sobre a I Conferencia Internacional sobre Prácticas Tradicionais Prexudiciais que ten lugar en Brufut, Gambia, que deu como resultado unha declaración pública que rompeu o silencio sobre a MXF no país.
* *Un futuro sin mutilación* (2013), que recolle as testemuñas de profesionais da saúde, estudantes, comadroas tradicionais, circuncidadoras, líderes comunitarios e relixiosos, formados a través da metodoloxía de investigación aplicada á transferencia do coñecemento en fervenza.

## Premios e recoñecementos 
* 1998: Premio de Investigación en Ciencias Sociais da Fundación La Caixa.
* 2009: Cátedra de Transferencia do Coñecemento Parc de Recerca-Santander.
* 2010: A Asociación Catalá de Comunicación Científica seleccionouna como unha das 16 científicas catalás de excelencia.
* 2017: IV Premios DKV Medicamento e Solidariedade, Premio á Traxectoria.

## Notas
Gómez Plata

**Gómez Plata** é un concello de Colombia que se atopa no departamento de Antioquia.

## Demografía 
**Poboación total**: 9 753 hab. (2018)
* **Poboación urbana**: 5 017
* **Poboación rural**: 4 736
**Alfabetismo**: 83.5% (2005)
* **Zona urbana**: 85.2%
* **Zona rural**: 82.0%

### Etnografía 
Segundo as cifras presentadas polo DANE do censo 2005, a composición etnográfica do concello é:

* Mestizos e brancos (99,7%) 
* Afrocolombianos (0,2%)
* Indíxenas (0,1%)

## Notas
Maikel Mesa

**Maikel Mesa Piñero**, nado en Santa Cruz de Tenerife o 4 de xuño de 1991, é un futbolista español que xoga como centrocampista no Tenerife, da Segunda División.

## Traxectoria 
Formouse como futbolista nas canteiras do Arenas e do Tenerife e na tempada 2010/11 debutou na Tercera División co CD Laguna.

En xullo de 2012 fichou por Osasuna Promesas, da Segunda División B. O 1 de xuño de 2013 debutou na Primeira División, substituíndo a Francisco Silva nun partido ante o Real Madrid.

O 30 de xaneiro de 2015 foi cedido ao Racing de Ferrol, de Segunda B. Trala fin da cesión regresou a Pamplona e ascendeu ao primeiro equipo, co que foi aparecendo con máis  regularidade. Marcou o seu primeiro gol como profesional o 24 de xaneiro de 2016, nunha vitoria por 3-0 ante a UE Llagostera.

Posteriormente pasou polas filas do Mirandés, o Gimnàstic de Tarragona, o Las Palmas, o Zaragoza e o Albacete, antes de regresar ao Tenerife en 2024.

## Notas
Entrerríos, Badaxoz

**Entrerríos** é unha entidade local menor do concello español de Villanueva de la Serena, pertencente á provincia de Badaxoz (comunidade autónoma de Estremadura). Atópase entre Villanueva de la Serena e Valdivia. Pertence á comarca de Vegas Altas e ao Partido xudicial de Villanueva de la Serena.

Ten unha ampla praza oval porticada, na que salienta  a igrexa parroquial da nosa Señora de Begoña, de forma circular.

Entrerríos foi deseñado por Alejandro de la Sota en 1953 e é un das 300 "vilas do franquismo", poboacións creadas dende cero entre 1940 e 1970 co pulo do Instituto Nacional de Colonización para fomentar a explotación agraria e gandeira en zonas a miúdo illadas e despoboadas.

## Notas
Carlos Rego

**Carlos Rego Tesouro**, nado en Ourense o 1 de xullo de 1965, é un músico, xornalista musical e escritor galego.

## Traxectoria 
Participou nos grupos musicais Cosecha Roja, Burgas Beat, Viernes y los Robinsones e Tesouro (voz e guitarra desde 2022).

Colaborou na edición ourensá de *La Voz de Galicia*, *32 Pistas*, *Otoño Cheyenne, 18 Rodas*, *Nordesía* *(*suplemento cultural do *Diario de Ferrol)* e *Tempos Novos* *(*falando de discos desde 2018). Tamén escribe en *Ruta 66* desde 2004 e en *Cuadernos Efe Eme* desde 2022.

## Obras 
### Galego 
* *Magín Blanco. O camiño da luz* (2019). Ferrol: Ed. Embora. 168 páxs. ISBN 978-84-17824-15-0.
* *Bibiano. Cambiar para ser un mesmo*. (2025). Vigo: Galaxia. 172 páxs. ISBN 978-84-1176-371-4.

### Castelán 
* *Nuevo Rock Americano, años 80. Luces y sombras de un espejismo* (2010). Milenio Editorial. 173 páxs. ISBN 978-84-9743-401-0.
* *Derribos Arias. Licencia para aberrar* (2015). 66 RPM EDICIONS. 144 páxs. ISBN  978-8494362163.

## Notas
Grândola

**Grândola** é un municipio, unha vila e unha freguesía portuguesa, situada no distrito de Setúbal, na rexión do Alentejo e na subrexión do Alentejo Litoral. No ano 2006 o concello tiña 14.214 habitantes, en 2021 a poboación baixara lixeiramente a 13 827 habitantes.

Limita ao norte con Alcácer do Sal, ao leste con Ferreira do Alentejo, ao sur con Santiago do Cacém, ao oeste co océano Atlántico e ao noroeste a ría do Sado sepáraa do concello de Setúbal.

## Xeografía política 
### Demografía 
### Freguesías 
Alén da freguesía homónima de Grândola, no municipio hai outras catro freguesías: 

* **Grândola**
* Azinheira dos Barros e São Mamede do Sádão
* Carvalhal
* Melides
* Santa Margarida da Serra

### Brasón 
A cruz de Santiago presente no escudo de armas de Grândola simboliza a influencia histórica da Orde de Santiago, fundada no século XII.

## Xeografía física 
A zona conta co río Sado, varias ribeiras, a lagoa de Melides e praias destacadas. A topografía é principalmente plana, con algunhas serras como a de Grândola. O concello forma parte da Reserva Natural do Estuário do Sado, cunha rica biodiversidade e actividades económicas tradicionais como a pesca, a salinicultura, a resinación e a extracción da cortiza da sobreira (*cortiça*).

## Notas 
## Véxase tamén 
### Outros artigos 
* Alentejo
* Alentejo Litoral
* Distrito de Setúbal
* "Grândola, Vila Morena"
* Reserva Natural do Estuário do Sado
* Serra de Grândola
Frontino, Antioquia

**Frontino** é un concello de Colombia que se atopa no departamento de Antioquia.

## Demografía 
**Poboación total**: 20 739 hab. (2018)
* **Poboación urbana**: 8 639
* **Poboación rural**: 12 100
**Alfabetismo**: 78.3% (2005)
* **Zona urbana**: 89.9%
* **Zona rural**: 70.0% 

### Etnografía 
Segundo as cifras presentadas polo DANE do censo 2005, a composición etnográfica do concello é:

* Mestizos e brancos (88,6%) 
* Indíxenas (10,4%)
* Afrocolombianos (1,0%)

## Notas
Partenio (gramático)

**Partenio**, en latín *Parthenius*, en grego antigo , foi un gramático grego, discípulo do gramático alexandrino Dionisio, que viviu no século -I, segundo a enciclopedia *Suídas*. aparece mencionado en Ateneo de Naucratis e este dá o título dunha das súas obras: . Tamén o menciona Eustacio de Epifanía.

## Notas
Filipe VI

O nome **Filipe VI** pode referirse a:

* **Filipe VI de Francia** (1293-1350), rei de Francia;
* **Filipe VI de Borgoña Palatina** (1478-1506), conde de Borgoña, máis cñeocido como **Filipe I de Castela**;
* **Filipe VI de Borgoña** (1578-1621), duque de Borgoña, máis coñecido como **Filipe III de España**;
* **Filipe VI de Navarra** (1605-1665), rei de Navarra, máis coñecido como **Filipe IV de España**;
* **Filipe VI de España** (n. 1968), rei de España.
Bufo do deserto

O **bufo do deserto** (***Bubo ascalaphus***) é unha especie de bufo de Oriente Próximo e norte de África da familia Strigidae.

## Descrición 
O bufo do deserto ten unha plumaxe con manchas e grandes ollos amarelo-laranxas. A cabeza e partes dorsais son marróns amareladas e densamente marcadas con manchas e puntos negros e brancos crema, mentres que as partes ventrais son de cor branca crema clara, con manchas negras na parte superior do peito e finas liñas onduladas marróns avermelladas na parte inferior do peito e na barriga. A face ten a forma discoidal típica da maioría dos bufos, definida por un bordo escuro, o seu bico robusto é negro e ganchudo, e a cabeza está coroada con pequenos penachos nas orellas. A súa lonxitude corporal de 46-50 cm fai que sexa unha das especies máis pequenas do seu tipo.

Foron nomeadas dúas subespecies: *B. a. ascalaphus* e *B. a. desertorum*, esta última antes citada como máis pequena e clara con cor area máis intenso; porén, estas subespecies xa non se aceptan como distintas, porque a variación é continua e sen base xeográfica, así que a especie agora considérase monotípica.

## Distribución e hábitat 
O bufo do deserto é nativo de gran parte do norte de África árido, incluíndo algunhas das partes máis desoladas do centro do deserto do Sáhara, onde pode atoparse en Alxeria, Chad, Exipto, Eritrea, Libia, Mali, Mauritania, Marrocos, Níxer, Senegal (exemplares vagantes), Sudán, Tunisia e Sáhara Occidental.

## Comportamento e ecoloxía 
[esquerda|miniatura|Cazando de noite no deserto preto de [Baqaa, Arabia Saudita.]]
O bufo do deserto é nocturno e sae ao solpor para cazar nunha área duns 5 km2. Póusase nunha eminencia e olla e escoita con atención para detectar movementos de presas antes de baixar en picado sobre a súa vítima. Por veces, depredan noutras aves como curuxas, bufos pequenos e lagarteiros eurasiáticos.

É un bufo monógamo e establece relacións para toda a vida. A reprodución ten lugar a final do inverno; o niño é un burato nunha greta ou entre rochas. Poñen dous ovos, que son incubados pola femia durante uns 31 días. Ambos os membros da parella alimentan as crías e estas abandonan o niño aos 20-35 días de idade, mais permanecen dependentes dos seus pais durante varios meses máis.

## Conservación 
miniatura|Ovo de bufo do deserto.
O bufo do deserto ten unha ampla área de distribución e os informes indican que é abundante en polo menos unha parte da súa distribución. Non está sometido a ameazas concretas e, por tanto, está na Lista Vermella da IUCN como en situación "pouco preocupante".

## Notas 
## Véxase tamén 
### Ligazóns externas
O Rosal Florido, Lavadores, Vigo

**O Rosal Florido** é un lugar da parroquia de Lavadores, no concello pontevedrés de Vigo, na comarca de Vigo.

## Lugares e parroquias 
### Lugares de Lavadores 
### Parroquias de Vigo 
## Notas 
## Véxase tamén 
### Outros artigos 
* Lugares de Vigo
Barracido

Como topónimo **Barracido** pode referirse a:

;En Galiza
***Barracido**, lugar da parroquia de Caamouco, no concello de Ares;
***O Outeiro de Barracido**, lugar da parroquia de Caamouco, no concello de Ares;
***A Rúa de Barracido**, lugar da parroquia de Caamouco, no concello de Ares.

## Véxase tamén
### Outros artigos
Arrangements

***Arrangements*** é o cuarto álbum de estudio da banda canadense de post-punk Preoccupations, publicado o 9 de setembro de 2022 a través do selo Flemish Eye no Canadá e autoeditado no resto do mundo. 

## Listaxe de cancións 
## Notas
Rubiacós

Como topónimo **Rubiacós** pode referirse a:

;En Galiza
***Santa Cruz de Rubiacós**, parroquia do concello de Nogueira de Ramuín;
****Rubiacós**, lugar de dita parroquia.

## Véxase tamén
### Outros artigos
Robert Friedberg

**Robert Friedberg**, nado en Atlantic City, Nova Jersey, o 7 de novembro de 1912, e finado en Hackensack, no mesmo estado, o 14 de xuño de 1963, foi un numismático e editor estadounidense especializado no papel moeda e nas moedas estadounidenses, destacado por idear un sistema de numeración estandarizado para as moedas de ouro do seu país.

## Traxectoria 
### Primeiros anos e formación 
Robert Friedberg naceu en 1912 en Atlantic City, no estado de Nova Jersey, fillo dunha parella de emigrantes rusos que nos Estados Unidos tomaron os nomes de Sara e Harry, xastre de profesión. Nos rexistros de nacemento, Robert aparece anotado co nome de Rubin, e igualmente o seu irmán mais novo, Jack, aparece como Jacob.

Cursou o seu ensino secundario na Escola de Secundaria de Brooklyn e fixo os seus estudos superiores no *College of the City of New York* (1930-1932) e no *Brooklyn College* (1933-1935), ambos parte da Universidade da Cidade de Nova York.

## Vida persoal 
Friedberg casou o 25 de xaneiro de 1948 con Goldye Nessanbaum, a quen coñecera cando ambos traballaban en Gimbels, ela empregada na sección e filatelia. Tiveron dous fillos: Ira Seth e Arthur Louis Friedberg. O seu corpo foi soterrado no cemiterio Menorah de Clifton, Nova Jersey.
* 1993: Premio Literario da Asociación Internacional de Numismáticos Profesionais (AINP).
* 2014: Incluído no Salón da Fama da *Society of Paper Money Collectors* (SPMC).

### Premio Robert Friedberg 
En lembranza da súa figura, o Gremio de Numismáticos Profesionais dos Estados Unidos instituíu en 1963 o Premio Robert Friedberg, concedido anualmente ao autor dunha obra numismática sinalada. Entre os seus perceptores destacan figuras tan senlleiras da numismática estadounidense como Chester Krause, Walter Breen, Eric P. Newman, Kenneth Bressett, Richard S. Yeoman, Bill Fivaz, Anthony Swiateck, Q. David Bowers ou Roger Burdette.

## Notas 
## Véxase tamén 
### Bibliografía 
* Smith, P. (2012). "". En *American Numismatic Biographies*. Páxinas 160-161.
* Smith, P. (2022). "Robert Friedberg (1912-1963)". En *The E-Sylum*. Vol. 25. Nº 1. 2 de xaneiro.
* "". En *The Numismatist*. American Numismatic Association. Agosto de 1963. Páxina 1.084.
Ligazóns externas
* USA Coin Album: The Numismatic Legacy of Robert Friedberg: Part 1 / Conclusion
Guarne

**Guarne** é un concello de Colombia que se atopa no departamento de Antioquia.

## Demografía 
**Poboación total**: 55 121 hab. (2018)
* **Poboación urbana**: 18 342
* **Poboación Rural**: 36 779
**Alfabetismo**: 89.5% (2005)
* **Zona urbana**: 91.7%
* **Zona rural**: 88.3%

### Etnografía 
Segundo as cifras presentadas polo DANE do censo 2005, a composición etnográfica do concello é:
* Mestizos e brancos (99,7%)
* Afrocolombianos (0,3%)

## Notas
Premio Robert Friedberg

O **Premio Robert Friedberg** (en inglés: *Robert Friedberg Award*), é un recoñecemento numismático instituído en 1963 polo *Professional Numismatists Guild* *-*PNG- (en galego, Gremio de Numismáticos Profesionais dos Estados Unidos), en lembranza da figura do numismático e editor estadounidense Robert Friedberg. O premio concédese anualmente ao autor dunha obra numismática sinalada.

## Galardoados 

### Década de 1960 
* 1963: Jack Friedberg.
* 1964: Matt Rothert.
* 1965: William Donlon.
* 1966: William Philpott.
* 1967: J. Theodore Kemm.
* 1968: William Donlon.
* 1969: (non concedido).

### Década de 1970 
* 1970: (non concedido).
* 1971: (non concedido).
* 1972: Burton Hobson.
* 1973: (non concedido).
* 1974: Nathan Goldstein.
* 1975: Gene Hessler.
* 1976: Lous van Belkum.
* 1977: Chuck O'Donnell.
* 1978: Milton Friedberg.
* 1979: David Akers.

### Década de 1980 
* 1980: Q. David Bowers.
* 1981: Chester Krause.
* 1982: Don Kelly.
* 1983: Dean Oakes e John Hickman.
* 1984: Q. David Bowers.
* 1985: Michael Hendy.
* 1986: Q. David Bowers.
* 1987: Harlan Berk.
* 1988: Walter Breen.
* 1989: James Haxby.

### Década de 1990 
* 1990: Eric P. Newman.
* 1991: *American Numismatic Association*.
* 1992: Q. David Bowers.
* 1993: (non concedido).
* 1994: Q. David Bowers.
* 1995: Andrew Pollock
* 1996: K. Bressett e R. Yeoman.
* 1997: Q. David Bowers.
* 1998: John Dannreuther.
* 1999: Bill Fivaz.

### Década de 2000 
* 2000: David Vagi.
* 2001: Steve Ivy, James Halperin e Greg Rohan.
* 2002: Quintin Oropilla e Q. D. Bowers.
* 2003: Jeff Garrett e Ron Guth.
* 2004: Rusty Goe.
* 2005: David Tripp.
* 2006: Jeff Garrett e Ron Guth.
* 2007: Robert Levinson.
* 2008: Michael Moran.
* 2009: Arthur Houghton, Catherine Lorbert e Oliver Hoover.

### Década de 2010 
* 2010: Cory Frampton e Q. D. Bowers.
* 2011: David Thomason Alexander.
* 2012: Anthony Swiatek.
* 2013: Ronachai Krisadaolarn e Basilijs Michailovs.
* 2014: Q. David Bowers.
* 2015: (non concedido).
* 2016: Hugo Vanhoudt.
* 2017: Pete Smith, Joel Orosz e Leonard Augsburger.
* 2018: Don Kelly.
* 2019: Catherine Lorber.

### Década de 2020 
*2020: (non concedido).
*2021: (non concedido).
*2022: Rusty Goe.
*2023: Peter Huntoon e Andrew Shiva.

* 2024: Roger Burdette.
* 2025: John W. Dannreuther.

## Notas 
## Véxase tamén 
### Outros artigos 
* Robert Friedberg

### Ligazóns externas 
* Sitio web do Gremio de Numismáticos Profesionais dos Estados Unidos
Accidentes aéreos en Galicia

Desde a chegada da **aviación** a **Galicia** foron diversos os **accidentes** sucedidos, xa fosen por circunstancias meteorolóxicas, por erros humanos, por neglixencias ou por sucesos bélicos no marco da segunda guerra mundial. Desde 1974 os accidentes de aviación civil en España son investigados pola Comisión de Investigación de Accidentes e Incidentes de Aviación Civil, e desde 1994 a Comisión para a Investigación Técnica de Accidentes de Aeronaves Militares investiga os accidentes de aviación militar. Inclúense tamén accidentes de voos con orixe ou destino en Galicia.

## Accidentes 

## Incidentes 
## Fóra de Galicia 

## Notas 
## Véxase tamén 
### Outros artigos
* Accidentes ferroviarios en Galicia
### Ligazóns externas 
* Aviation Safety Database - Aviation Safety Network
Jericó, Antioquia

**Jericó** é un concello de Colombia que se atopa no departamento de Antioquia.

## Demografía 
**Poboación total**: 13 640 hab. (2018)
* **Poboación urbana**: 7 619
* **Poboación rural**: 6 021
**Alfabetismo**: 87.8% (2005)
* **Zona urbana**: 90.4%
* **Zona rural**: 83.9% 

### Etnografía 
Segundo as cifras presentadas polo DANE do censo 2005, a composición etnográfica do concello é:

* Brancos e mestizos (97,2%) 
* Afrocolombianos (2,8%)

## Notas
La Unión, Antioquia

**La Unión** é un concello de Colombia que se atopa no departamento de Antioquia.

## Demografía 
**Poboación total**: 21 475 hab. (2018)
***Poboación urbana**: 12 724
***Poboación rural**: 8 751

**Alfabetismo**: 91,2% (2005)
***Zona urbana**: 93,6%
***Zona rural**: 88,4%

### Etnografía 
Segundo as cifras presentadas polo DANE do censo 2005, a composición etnográfica do concello é:

*Mestizos e brancos (99,6%)
*Afrocolombianos (0,4%)

## Notas
Montebello, Antioquia

**Montebello** é un concello de Colombia que se atopa no departamento de Antioquia.

## Demografía 
Segundo o censo de 2018 poboación total de Montebello era de 6 680 habitantes. A poboación urbana é de 1866 persoas e a rural de 4814. O alfabetismo é do 88,8% (2005). 

### Etnografía 
Segundo as cifras presentadas polo DANE do censo 2005, a composición etnográfica do concello é: mestizos e brancos constitúen o 99,1% da poboación, os afrocolombianos o 0,6% e os indíxenas o 0,3%.

## Notas
Friedberg

**Friedberg** pode estar referido a:

## Lugares 
* **Friedberg**, Baviera, Alemaña;
* **Friedberg**, Hessen, Alemaña;
* **Friedberg**, Austria;

## Persoas 
* **Robert Friedberg** (1912-1963), numismático e editor estadounidense;

## Outros 
* **Premio Robert Friedberg**, recoñecemento numismático
Marinilla

**Marinilla** é un concello de Colombia que se atopa no departamento de Antioquia.

## Demografía 
Marinilla ten unha poboación de 64 645 habitantes segundo o censo de 2018. A súa poboación urbana é de 44 230 habitantes, e a rural de 20 415. A taxa de alfabetización é do 93,3 %. Os mestizos e os brancos constitúen o 99,7 da poboación e os afrocolombianos o 0,3.

## Notas
Peque, Antioquia

**Peque** é un concello de Colombia que se atopa no departamento de Antioquia.

## Demografía 
**Poboación total**: 8 644 hab. (2024)

* **Cabeceira municipal**: 2 997
* **Poboación rural dispersa e centros poboados**: 5 647

## Notas
Nechí

**Nechí** é un concello de Colombia que se atopa no departamento de Antioquia.

## Demografía 
**Poboación total**: 25 790 hab. (2018)
* **Poboación urbana**: 138 174
* **Poboación rural**: 124 616
**Alfabetismo**: 76.5% (2005)
* **Zona urbana**: 80.9%
* **Zona rural**: 69.7% 

### Etnografía 
Segundo as cifras presentadas polo DANE do censo 2005, a composición etnográfica do concello é:

* Mestizos e brancos (63,9%)
* Afrocolombianos (45,8%)
* Indíxenas (10,3%)

## Notas
Necoclí

**Necoclí** é un concello de Colombia que se atopa no departamento de Antioquia.

## Demografía 
**Poboación Total**: 45 530 hab. (2024)
* **Poboación Urbana**: 14 391
* **Poboación Rural**: 31 129
**Alfabetismo**: 76,8% (2005)
* **Zona urbana**: 88,6%
* **Zona rural**: 73,1%

### Etnografía 
Segundo as cifras presentadas polo DANE do censo 2005, a composición etnográfica do concello é:

* Afrocolombianos (59,0%).
* Mestizos e brancos (37,5%).
* Indíxenas (3,5%).

## Notas
Nariño, Antioquia

**Nariño** é un concello de Colombia que se atopa no departamento de Antioquia.

## Demografía 
**Poboación total**: 17 153 hab. (2018)
* **Poboación urbana**: 3 116
* **Poboación rural**: 7 037
**Alfabetismo**: 79.7% (2005)
* **Zona urbana**: 85.8%
* **Zona rural**: 77.4% 

### Etnografía 
Segundo as cifras presentadas polo DANE do censo 2005, a composición etnográfica do concello é:
* Mestizos e brancos (99,3%)
* Afrocolombianos (0,6%)
* Indíxenas (0,1%)

## Notas